laion/Wikipedia-Exotic huggingface dataset:
პატარა მეჯვრისხევის წმინდა გიორგის ეკლესია

პატარა მეჯვრისხევის წმინდა გიორგის ეკლესია – ეკლესია გორის მუნიციპალიტეტის სოფელ პატარა მეჯვრისხევის ჩრდილო-დასავლეთით სასაფლაოზე. თარიღდება გვიანდელი ფეოდალური ხანით. ეკლესია დარბაზულია (7 X 4,7 მ), ნაგებია რიყის ქვით და აგურით. თაღოვანი შესასვლელი სამხრეთითაა. ნახევარწრიულ აფსიდში ერთი სარკმელი და ორი ღრმა ნიშია. სარკმლის ქვემოთ ოთხკუთხა სატრაპეზო ქვა დგას. დასავლეთ და სამხრეთ კედელში თითო სარკმელია. სამხრეთ კედლის სარკმელი ამოშენებულია. დარბაზის გრძივ კედლებზე პილასტრებია, რომლებსაც ეყრდნობა ცილინდრული კამარის საბჯენი თაღი. სამხრეთ ფასადზე, კარის ორივე მხარეს, აგურით გამოყვანილია დეკორატიული რომბები. დასავლეთ ფასადზე შემორჩენილია შირიმის ლავგარდნის ფრაგმენტები. სახურავი ორფერდაა, კრამიტის. ეკლესიას სახურავზე, დასავლეთით ადგას აგურის სამრეკლო. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
ედუარდ მუტესა II

ედუარდ მუტესა II (დ. 19 ნოემბერი, 1924 — გ. 21 ნოემბერი, 1969) — ბუგანდის სამეფოს 36-ე მმართველი 1939 წლიდან, უგანდის რესპუბლიკის პირველი პრეზიდენტი 1962 –1966 წლებში. 1962 წელს მილტონ ობოტეს აქტიური მხარდაჭერით გახდა უგანდის პირველი პრეზიდენტი, მაგრამ ობოტესთან აზრთა სხვაობის გამო, რაც ბუგანდის ეთნოსის სტატუსსა და დამოუკიდებელ უგანდაში მეფის დომენს ეხებოდა, 1966 წელს ის დაამხეს. დამხობის ოპერაცია ჩაატარა ქვეყნის მომავალმა (მესამე) პრეზიდენტმა იდი ამინმა. ედუარდ მუტესა 1969 წელს ალკოჰოლური მოწამვლით გარდაიცვალა ლონდონში. სადავოა, მოკლეს, თუ თავი მოიკლა. დაწერილი აქვს წიგნი „ჩემი სამეფოს წაბილწვა“ Genealogy of the Kabakas of Buganda List of Kings of Buganda დაარქივებული 2013-06-15 საიტზე Wayback Machine.
სალტა (ქალაქი)

სალტა — ქალაქი ჩრდილო-დასავლეთ არგენტინაში, სალტას პროვინციის დედაქალაქი. მისი მეტროპოლიის მოსახლეობის რაოდენობა 2010 წლის მონაცემებით 533,303 ადამიანს შეადგენდა. არგენტინის უმსხვილეს ქალაქებს შორის მერვე ადგილზეა. მდებარეობს ლერმას ხეობაში, ზღვის დონიდან 1,152 მეტრზე, ანდების მთისწინეთში. ქალაქი 1582 წელს დააარსა კონკისტადორმა ერნანდო დე ლერმამ, როგორც ავანპოსტი ლიმასა და ბუენოს-აირესს შორის. სალტაში მრავლადაა XVIII და XIX საუკუნის შთამბეჭდავი ნაგებობა. სალტას ტურისტული პორტრეტი სალტას მთავრობა
დაში-დორჟო ითიგელოვი

დაში-დორჟო ითიგელოვი (რუს. Даши-Доржо Итигэлов) (დ. 1852 — გ. 1927) იყო ტიბეტური ბუდიზმის ბურიატი ლამა; ცნობილია მისი ცოცხლის მსგავსი სხეულით, რომელიც არ განიცდის ლპობას. ითიგელოვი დაიბადა 1852 წელს და რელიგიური განათლება დაიწყო 16 წლისამ. სწავლობდა ანინსკის დაცანში (ბუდისტური უნივერსიტეტი ბურიატიაში, რომლისგან მხოლოდ ნანგრევებიღა დარჩა), მიიღო დიპლომი მედიცინასა და ფილოსოფიაში. ამ დროისთვის დაწერა ფარმაკოლოგიის ენციკლოპედია. 1911-ში დაინიშნა მე-12 პანდიდო ქამბო ლამად, ამ დროს მოახდინა ბურიატელთა შორის ბუდიზმის აყვავება. 1913-1917 წლებში, ითიგელოვი იმპერიალური რუსეთის სულიერი ცხოვრების გამოჩენილი წარმომადგენელი იყო. მან რომანოვების სახლის სამასი წლის იუბილეში მიიღო მონაწილეობა და გახსნა გუნზეჩოინეის დაცანი, პირველი ბუდისტური ტაძარი სანქტ-პეტერგურგსა და საერთოდ - ევროპაში. პირველი მსოფლიო ომის დროს, თავმჯდომარეობდა „ბურიატ ძმათა“ კავშირს, ორგანიზაცია, რომელიც რუსეთის ჯარს ეხმარებოდა ფულით, მარაგით, ტანსაცმლითა და წამლებით. ასევე ეხმარებოდა რამდენიმე საავადმყოფოს დაარსებაში, ექიმ ლამებთან ერთად ეხმარებოდა დაჭრილ ჯარისკაცებს. ითიგელოვი ამდაგვარი ქველმოქმედებისთვის წმ. ანას ორდერით დაჯილდოვდა. 1926 წელს ითიგელოვმა ბუდისტ ბერებს რუსეთის დატოვება ურჩია, როდესაც „წითელი სწავლება მოდიოდა მიწაზე“, თავად კი ქვეყანაში დარჩენა არჩია. ერთი წლის შემდეგ, 75 წლისამ, სხვა ლამებს მედიტაციის ცერემონიებისა და დაკრძალვის წესების დაწყება თხოვა, რადგან თქვა, რომ კვდებოდა. ლამებს კი არ სურდათ ამის გაკეთება, რადგან ითიგელოვი კვლავ ცოცხალი იყო. შედეგად, ითიგელოვმა მარტომ დაიწყო მედიტირება, სანამ სხვა ლამებიც არ შეუერთდნენ და მალე მისმა სხეულმა სუნთქვა შეწყვიტა. ითიგელოვმა ანდერძად დატოვა ისე დაემარხათ, რა პოზაშიც სიკვდილის დროს იყო - „ლოტოსის პოზიციაში“ მჯდომარე. 1955-სა და 1973-ში ბუდისტმა ბერებმა ითიგელოვის სხეული შეამოწმეს და გაოცდნენ, როდესაც ხრწნის ვერანაირი ნიშანი აღმოაჩინეს. ამ ამბის გახმაურების სასტიკი წინააღმდეგნი იყვნენ კომუნისტური რუსეთის ანტითეისტური ავტორიტეტების გამო და სხეული 2002 წლამდე ადგილზე დატოვეს. 2002 წლის 11 სექტემბერს ითიგელოვის სხეული რუსეთის ბუდისტთა სანგჰის ლიდერთა თანდასწრებით საბოლოოდ დააექსჰუმირეს. სხეული ივოლგინსკის დაცანში გადაიტანეს (დღევანდელი ჰამბო ლამას რეზიდენცია), სადაც ბერებმა, მეცნიერებმა და პათოლოგისტებმა საგულდაგულოდ შეამოწმეს. სხეულის შესახებ ოფიციალური განცხადება ასე გამოიცა - ის იყო „იმ ვიღაცის მდგომარეობაში, ვინც 36 საათის წინ გარდაიცვალა“, ძალიან კარგად შენახული, ყოველგვარი ხრწნის ნიშნების გარეშე, მთელი კუნთებითა და შიდა ბიოლოგიური ქსოვილებით, რბილი სახსრებითა და კანით. ბუდისტი ბერები მას ცოცხალი ადამიანის მსგავსად უახლოვდებიან და ხელს ართმევენ. ზოგი სასულიერო პირი ამტკიცებს, რომ ითიგელოვი კვლავ ცოცხალია და უბრალოდ ნირვანისმგვარ მდგომარეობაშია. 2003 წლის 23 აპრილს, ბუდისტურმა კონფერენციამ დაში-დორჟო ითიგელოვის სხეული რუსეთის ერთ-ერთ ბუდისტუს წმინდა საგნად აღიარა; 2005-ში კი მისი სხეული, სხვა ხალხთან კონტაქტისთვის, გარეთ გამოიტანეს, ყოველგვარი ტემპერატურისა და ტენიანობის რეჟიმის დაუცველად. ↑ Buddhist Channel | Buddhism News, Headlines | Europe | Pilgrims Flock to Buddhist Center to See Their Lama at www.buddhistchannel.tv ჰამბო ლამა ითიგელოვი Buddhist Channel-ზე Video report about the case ითიგელოვი ივოლგინსკის დაცანის საიტზე დაარქივებული 2008-04-05 საიტზე Wayback Machine.
სან-ლუისი (არგენტინა)

სან-ლუისი — ქალაქი არგენტინაში, სან-ლუისის პროვინციის დედაქალაქი. 2001 წელს, ქალაქის მოსახლეობა შეადგენდა 153,322 ადამიანს. დაარსდა 1594 წლის 25 აგვისტოს. ქალაქში მრავლადაა არგენტინის დამოუკიდებლობისთვის ბრძოლის გმირების პატივსაცემი მონუმენტი თუ ადგილი. მაგალითად, პარკი, რომლის კონტურებიც გამოსახავს არგენტინის, ჩილესა და პერუს განმათავისუფლებელს, ცხენზე ამხედრებულ ხოსე სან-მარტინს. ოფიციალური საიტი დაარქივებული 2005-10-27 საიტზე Wayback Machine. ინფოარამაცია ქალაქზე რეგიონის ელექტრონული გაზეთი დაარქივებული 2013-08-01 საიტზე Wayback Machine.
ბობი ფარელი

რობერტო „ბობი“ ალფონსო ფარელი (დ. 6 ოქტომბერი, 1949 — გ. 30 დეკემბერი, 2010) — საესტრადო არტისტი: მოცეკვავე და შემსრულებელი, უკეთ ცნობილი, როგორც 70-იანების წარმატებული პოპ- და დისკო-ჯგუფ „ბონი ემის“ წევრი. ↑ Bobby Farrell. http://rateyourmusic.com/.+ციტირების თარიღი: 2011-01-07. ↑ Deutsche Nationalbibliothek Record #134370678 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ В петербургском отеле нашли тело солиста Boney M Бобби Фарелла. საინფორმაციო სააგენტო ინტერფაქს.რუ (2010-12-30). ციტირების თარიღი: 2011-01-07. ↑ „Boney M singer Bobby Farrell dies at 61“. The Guardian. 30 December 2010. ციტირების თარიღი: 30 December 2010. ოფიციალური საიტი დაარქივებული 2019-05-21 საიტზე Wayback Machine.
სან-მიგელ-დე-ტუკუმანი

სან-მიგელ-დე-ტუკუმანი — ქალაქი ჩრდილოეთ არგენტინაში. ტუკუმანის პროვინციის დედაქალაქი. ბუენოს-აირესიდან დაცილებულია 1.311 კმ-ით. არგენტინის უდიდესი ქალაქი ბუენოს-აირესის, კორდობის, როსარიოს და მენდოსის შემდეგ, ჩრდილოეთ არგენტინის უმთავრესი ქალაქი. მოსახლეობა შეადგენს 527,607 ადამიანს (2009). ქალაქი 1565 წელს დააარსეს ესპანელმა კონკისტადორებმა, როდესაც ისინი პერუდან ექსპედიციებს აწყობდნენ, ხოლო ამჟამინდელ გეოგრაფიულ ადგილას გადაადგილდა 1685 წელს. ქალაქი უმნიშვნელოვანესი კომერციული და სასოფლო-სამეურნეო ცენტრია. აწარმოებს შაქრის ლერწამს, თამბაქოს, ბრინჯს, ხილს, რის გამოც ხშირად „არგენტინის ბაღსაც" უწოდებენ. აქ მდებარეობს 1914 წელს დაარსებული ტუკუმანის ეროვნული უნივერსიტეტი. პროვინციის ოფიციალური საიტი მუნიციპალიტეტი დაარქივებული 2014-05-27 საიტზე Wayback Machine. Casa de la Independencia დაარქივებული 2018-09-12 საიტზე Wayback Machine. Google-ის თანამგზავრული რუკა
როსარიო (არგენტინა)

როსარიო (ესპ. Rosario) — ქალაქი აღმოსავლეთ არგენტინაში. სანტა-ფეს პროვინციის უდიდესი ქალაქი. მდებარეობს ბუენოს-აირესიდან ჩრდილო-დასავლეთით 300 კმ-ზე, მდინარე პარანის ნაპირებზე. არგენტინის უდიდესი ქალაქი ბუენოს-აირესისა და კორდობის შემდეგ. მოსახლეობა – 1,159,004 კაცი. (2001). ოფიციალური საიტი
სან-სალვადორ-დე-ხუხუი

სან-სალვადორ-დე-ხუხუი — ქალაქი ჩრდილო-დასავლეთ არგენტინაში, ხუხუის პროვინციის დედაქალაქი, პოლიტიკური, ეკონომიკური და ფინანსური ცენტრი. 2001 წელს მოსახლეობა შეადგენდა 237 751 ადამიანს. ქალაქი მდებარეობს ზღვის დონიდან 1238 მეტრზე, ანდების სიახლოვეს. დააარსეს ესპანელმა კონკისტადორებმა 1565-1592 წლებში, როგორც სტრატეგიული ადგილი ქალაქ სან-მიგელ-დე-ტუკუმანსა და ვერცხლის საბადოებით მდიდარ ბოლივიის ქალაქ პოტოსს შორის. (ესპანური) მუნიციპალიტეტის საიტი დაარქივებული 2005-11-04 საიტზე Wayback Machine. (ესპანური) ქალაქის ტურისტული ოფისი დაარქივებული 2005-11-08 საიტზე Wayback Machine. (ესპანური) ელექტრონული გაზეთი დაარქივებული 2012-12-29 საიტზე Archive.isCategory:Webarchive template archiveis links
სანტა-როსა

სანტა-როსა ― ქალაქი არგენტინაში, ლა-პამპის პროვინციის დედაქალაქი. მდებარეობს პროვინციის აღმოსავლეთ ნაწილში. 2001 წლის მონაცემებით, მოსახლეობა შეადგენდა 94,340 ადამიანს. ქალაქი ერთ-ერთი ყველაზე პატარაა არგენტინის პროვინციების დედაქალაქებს შორის. 1892 წელს დააარსა ტომას მეისონმა. მუნიციპალიტეტის საიტი დაარქივებული 2005-08-22 საიტზე Wayback Machine. ტურიზმი
ზაფხული

ზაფხული — წელიწადის დრო, რომელიც დედამიწის ჩრდილოეთ ნახევარსფეროში ზაფხულის მზებუდობის მომენტიდან (21 ან 22 ივნისი), შემოდგომის ბუნიობის მომენტამდე (23 სექტემბერი) გრძელდება. ეკლიპტიკის მიმართ დედამიწის დახრილი ბრუნვის ღერძი, მზესთან მიმართებაში წარმოშობს წელიწადის დროებს. როდესაც საუბარია წელიწადის დროებზე, პირობითად ივარაუდება, რომ საუბარი გვაქვს ჩრდილოეთ ნახევარსფეროში არსებულ წელიწადის დროზე, თუმცა არ დაგვავიწყდეს, რომ ამავდროულად სამხრეთ ნახევარსფეროში წელიწადის დრო სარკისებულად იცვლება. მაშინ როდესაც ზაფხულის თვეებში ჩრდილოეთ ნახევარსფეროში ზაფხულია, სამხრეთ ნახევარსფეროში ზამთარია და პირიქით. ჩვენი პლანეტის დახრილობიდან გამომდინარე, ზაფხული იწყება მაშინ, როდესაც დღე-ღამის განმავლობაში დღის ხანგრძლივობა ღამისაზე მაქსიმალური მეტობიდან (ზაფხულის მზებუდობა) ნელნელა იწყებს შემცირებას და სრულდება მაშინ, როდესაც დღე-ღამის განმავლობაში, დღის ხანგრძლივობა იწყებს ღამის გახანგრძლივობაზე გატოლებას (შემოდგომის ბუნიობა). ზაფხულის მზებუდობაზე, დედამიწის ღერძის დახრილობა მზესთან მიმართებაში იმყოფება ისეთ მდგომარეობაში, რომლის დროსაც ჩრდილოეთ ნახევარსფერო მაქსიმალურადაა გადახრილი მზის მიმართულებით (შესაბამისად სამხრეთი ნახევარსფერო პირიქით — მზეთან მიმართებაში უკიდურეს შორეულ მხარეს იმყოფება, რაც განაპირობებს იქ ზამთრის დაწყებას). შემდეგ, დედამიწა ორბიტაზე გადაადგილებისას ნელნელა ინაცვლებს ისეთ პოზიციაზე, როდესაც დედამიწის დახრილი ღერძი ეკლიპტიკურად ისევ დახრილია, მაგრამ სივრცულად მზე-დედამიწის მონაკვეთთან მიმართებაში მართობულია, რის გამოც მზე დედამიწის ეკვატორის ზენიტში ექცევა და თანაბრად აცხუნებს მის ჩრდილოეთ და სამხრეთ ნახევარსფეროებს. აღნიშნული მდგომარეობას შემოდგომის ბუნიობა ეწოდება. აღნიშნული მონენტის გადალახვისთანავე იწყება დღეღამის განმავლობაში ღამის ხანგრძლივობის დღისაზე გადამეტება, რაც მოასწავებს შემოდგომის დაწყებას. ზაფხულის მზებუდობა (ჩრდილოეთი ნახევარსფერო გადახრილია მზის მიმართ) გაზაფხულისა და შემოდგომის ბუნიობა (დედამიწის ღერძი კვლავ დახრილია და იმყოფება ხედვის ვერტიკალურ სიბრტყეში) ზამთრის მზებუდობა (სამხრეთი ნახევარსფერო გადახრილია მზის მიმართ) ჩვეულებრივ ჩრდილოეთ ნახევარსფეროში ზაფხულის თვეებია: ივნისი; ივლისი; აგვისტო. ხოლო სამხრეთ ნახევარსფეროში ზაფხული შემდეგ თვეებში უწევს: დეკემბერი; იანვარი; თებერვალი. ზაფხული წელიწადის ყველაზე თბილი დროა. დღეები კვლავ იზრდება, თუმცა 22 ივნისიდან მოკლდება. მწიფდება ხილი, ივსება თავთავი, ფრინველებს და ცხოველებს ბევრი საკვები უჩნდებათ. ზაფხული შვედეთში ზაფხული სლოვაკეთში საფხული ბელგიაში ქართული საბჭოთა ენციკლოპედია, ტ. 4, თბ., 1979. — გვ. 488. ვიქსიკონში განმარტებულია სიტყვა: ზაფხული
The Purple Bottle

The Purple Bottle — მეორე სინგლი Animal Collective-ის ალბომიდან Feels. სტივი უანდერის მიქსი შეიცავს სტროფს უანდერის სიმღერიდან I Just Called to Say I Love You, რომელიც უფრო კარგად 2:30-ის შემდეგ ისმის. თავდაპირველად ეს ვერსია უნდა შესულიყო ალბომში, ჯგუფმა ვერ მიიღო უანდერის სიმღერის გამოყენების უფლება. შედეგად სინგლი გამოვიდა არალეგალურ White Label-ზე, 500 ვინილის ფირფიტაზე. სინგლის B-მხარეზე გამოვიდა Nirvana-ს სიმღერა Polly, რომელიც ჯგუფმა BBC რადიო 1-ის სესიაზე ჩაწერა 2004 წლის 26 აპრილს. ↑ Geologist-ის კომენტარი Collected Animals-ის ფორუმზე. დაარქივებულია ორიგინალიდან — 2016-03-06. ციტირების თარიღი: 2011-01-07.
სანტა-ფე (არგენტინა)

სანტა-ფე — ქალაქი ჩრდილო-აღმოსავლეთ არგენტინაში, სანტა-ფეს პროვინციის დედაქალაქი. მდებარეობს მდინარეების — პარანასა და სალადოს შერწყმის ადგილას. მის მოპირდაპირე მხარესაა ქალაქი პარანა, რომელთანაც მდინარისქვეშა გვირაბითაა დაკავშირებული. 2001 წლის მონაცემებით, სანტა-ფეში 369,000 ადამიანი ცხოვრობდა, ხოლო მის მეტროპოლიაში 454,238. წარმოადგენს არგენტინის მეცხრე უდიდეს ქალაქს. მიუხედავად იმისა, რომ სანტა-ფე დედაქალაქია, პროვინციის უდიდესი ქალაქია როსარიო. ქალაქი დაარსდა 1573 წელს. Coord. geográficas e imágenes satelitares NASA, Google La fundación de Santa Fe, Ceride Sitio de la Municipalidad de Santa Fe Radio Nacional de la ciudad de Santa Fe de la Vera Cruz დაარქივებული 2010-01-24 საიტზე Wayback Machine. Sitio Relevamiento Patrimonial de la Provincia დაარქივებული 2009-02-04 საიტზე Wayback Machine. Sitio federal (IFAM) Instituto Federal de Asuntos Municipales დაარქივებული 2007-06-29 საიტზე Wayback Machine.
საქაშეთის ღვთისმშობლის ეკლესია

საქაშეთის ღვთისმშობლის ეკლესია – ეკლესია გორის მუნიციპალიტეტის სოფელ საქაშეთის ცენტრში. თარიღდება XVIII საუკუნით. ეკლესია დარბაზულია (12,6 X 8,3 მ), ნაგებია რიყის ქვისა და აგურის რიგების მონაცვლეობით. კუთხეებში გამოყენებულია მოწითალო ქვის კვადრები. ქვით არის ამოყვანილი თაღოვანი კარის საპირეებიც. შესასვლელი სამხრეთით და დასავლეთითაა. ნახევარწრიულ აფსიდში ერთი სარკმელი და ორი მოზრდილი ნიშია. ორ-ორი მოზრდილი სარკმელი სამხრეთ და ჩრდილოეთ კედლებშია. დარბაზი გადახურულია ცილინდრული კამარით. ეკლესიას ლურჯი ღარიანი კრამიტის ორფერდა სახურავი აქვს. დასავლეთ კედელზე მიშენებულია აგურის სამრეკლო. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
საქაშეთის წმინდა გიორგის ეკლესია

საქაშეთის წმინდა გიორგის ეკლესია — ეკლესია გორის მუნიციპალიტეტის სოფელ საქაშეთის სამხრეთით ერთი კილომეტრის მოშორებით, სასაფლაოზე. თარიღდება გვიანდელი ფეოდალური ხანით. ეკლესია დარბაზულია (6,9 X 5,1 მ), ნაგებია რიყის ქვითა და აგურით. კარი აქვს სამხრეთით. აღმოსავლეთ, სამხრეთ და დასავლეთ კედლებში თითო სარკმელია. დარბაზი გადახურულია ცილინდრული კამარით. სახურავი ორფერდაა. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
საყავრის ღვთისმშობლის ეკლესია

საყავრეს ღვთისმშობლის ეკლესია – ეკლესია გორის მუნიციპალიტეტის სოფელ საყავრეს ჩრდილო-დასავლეთით, რომელიც, წარწერის მიხედვით, 1460 წელს აუგია ვინმე ვახტანგ ჯავახიშვილს. ეკლესია დარბაზულია (9,4 X 7,9 მ), ნაგებია ნატეხი ქვით. შესასვლელი სამხრეთით და დასავლეთითაა. აფსიდში ერთი სარკმელია, რომლის გვერდებზე თითო სამკუთხა ნიშია. სამხრეთის და დასავლეთის კედლებშიც თითო სარკმელია. დარბაზი გადახურულია ცილინდრული კამარით. აღმოსავლეთ ფასადზე, საკურთხევლის სარკმლის ზემოთ, ჩასმულია ყვითელი ქვიშაქვა, რომელზეც ამოკვეთილია წარწერა (აშენების თარიღი). ფასადები დასრულებულია საფეხურებად ნაწყობი აგურის ლავგარდნით. შენობის სამხრეთით და დასავლეთით თითო მინაშენია. დასავლეთ მინაშენი სწორკუთხაა (შემორჩენილია მხოლოდ ქვედა ნაწილი). სამხრეთისა (კარიბჭე) სცილდება ეკლესიის სამხრეთ კედელს და დასავლეთის მინაშენზე გადადის. სამხრეთის მინაშენის თაღოვანი შესასვლელი ეკლესიის შესასვლელის პირდაპირაა. ინტერიერში სამხრეთ კედელზე ორი პილასტრია. გადახურვა ჩანგრეულია. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
საყავრის წმინდა გიორგის ეკლესია

საყავრის წმინდა გიორგის ეკლესია — არქიტექტურული ძეგლი გორის მუნიციპალიტეტის სოფელ საყავრის ცენტრში. თარიღდება IX-X საუკუნეებით. ეკლესია დარბაზულია (9,7 × 5,6 მ), ნაგებია ქვიშაქვის მოზრდილი ქვებით. არქიტრავიანი შესასვლელი სამხრეთითაა. აფსიდში სარკმლის მარცხნივ, სამკვეთლოსთან დამაკავშირებელი შესასვლელია, მარჯვნივ — მცირე ზომის სწორკუთხა ნიში. აფსიდს გასდევს დაბალი საფეხური. საკურთხეველი დარბაზისაგან გამოყოფილი იყო კანკელით (შემორჩენილია ორნამენტული ქვები). ეკლესიის დასავლეთისა და სამხრეთის კედლებში თითო სარკმელია, დარბაზის გრძივ კედლებზე — თითო პილასტრი. დასავლეთ კედელზე კრონშტეინებზე დაყრდნობილი დეკორატიული თაღია. დარბაზი გადახურულია ცილინდრული კამარით, რომელიც შუაში ეყრდნობა საბჯენ თაღს. დარბაზის კედლებს გასდევს ერთი საფეხური. ინტერიერი თავდაპირველად მთლიანად ყოფილა მოხატული. შემორჩენილი ფრაგმენტები შეჭვარტლულია. მოხატულობა გაირჩევა მხოლოდ საკურთხეველში. იგი ორ რეგისტრადაა დაყოფილი. კონქში გამოსახულია ვედრება, ქვემოთ — ეკლესიის მამები, სარკმლის გვერდით — წმინდანთა გამოსახულებები. უფრო ქვემოთ მხატვრობა საკმაოდ დაცილებულია იატაკიდან და მოჩარჩოებულია ორნამენტული ზოლით (მოტივი გაურკვეველია). ორმაგი ორნამენტული ზოლის ნაშთები შეიმჩნევა დარბაზის კედლებზეც. მხატვრობა შესრულებულია გაწაფული ხელით. წმინდანთა გამოსახულებები საკურთხეველში ხასიათდება მონუმენტურობით, დახვეწილი პროპორციებით, ოსტატური ნახატით. ეკლესიის სამხრეთ კედლის შელესილობის ქვედა ფენაზე შემორჩენილია სხვა ქრონოლოგიური ფენის პრიმიტიული გამოსახულებები. მათი ნაწილი (ირემი, ადამიანი, ხელის მტევანი, ცალკეული გეომეტრიული ფიგურები) ამოკაწრულია კედლის აღმოსავლეთ მონაკვეთში. აქვე შეიმჩნევა წითური ოქრას მკრთალი ლაქები. კედლის დასავლეთ მონაკვეთში ამავე ფერის კონტურით შესრულებული დიდთვალებიანი ადამიანის თავია. გამოსახულებათა უშუალობა, ცოცხალი ნახატი მიუთითებს, რომ ქვედა ფენის მხატვრობა შესრულებულია გაცილებით უფრო ადრე (სავარაუდოა X ს.), ვიდრე ზედა ფენისა. შენობის ფასადებს გასდევს ცერად წაკვეთილი პროფილის ლავგარდანი. სახურავი ორფერდაა, გადახურულია კრამიტით. ეკლესიისათვის დასავლეთიდან და სამხრეთიდან გვიანდელ ფეოდალურ ხანაში მიუშენებიათ ეგვტერი და სათავსი. ეგვტერი სამხრეთ კედელზეა მიშენებული (დასავლეთ სათავსზე რამდენადმე უფრო ადრე) ნახევარწრიული თაღედით. შესასვლელი სამხრეთიდანაა. კარის ზემოთ და აფსიდში თითო სარკმელია. ეგვტერი გადახურულია ცილინდრული კამარით, რომელიც ებჯინება თაროსებრ კრონშტეინებზე დაყრდნობილ ორ თაღს. დასავლეთ კედელში დატანებული კარით ეგვტერი უკავშირდება დასავლეთ სათავსს, რომელსაც უკავია ეკლესიისა და ეგვტერის მთელი დასავლეთ ფასადი. სათავსიც ეკლესიის დასავლეთ კედელზე სვეტებზე დაყრდნობილი შეისრული თაღითაა მიშენებული. სათავსის დასავლეთისა და სამხრეთის კედლებში თითო სარკმელია. გადახურულია არასწორი ფორმის კამარით, რომელიც აგებულია თავდაპირველი კამარის ნაცვლად. ძველი გადახურვიდან შემორჩენილია ერთი საბჯენი თაღი, რომელიც თაროსებრ კრონშტეინებს ეყრდნობა. დასავლეთ კედელზე შემორჩენილია ერთი კრონშტეინი. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
რავენა

რავენა (იტალ. Ravenna) — ქალაქი და კომუნა იტალიის ემილია-რომანიას რეგიონში. მდებარეობს ადრიატიკის ზღვის მახლობლად, თუმცა არა მის სანაპიროზე, ზღვასთან დაკავშირებულია არხით. 2009 წლის მონაცემებით მოსახლეობა შეადგენს დაახლოებით 157000 კაცს. რავენა ისტორიულ ანალებში ჩანს ძვ. წ. 89 წლიდან. ის თავის დროზე წარმოადგენდა რომაული საზღვაო ფლოტის უმნიშვნელოვნეს ბაზას. 402 წელს დასავლეთ რომის იმპერატორმა ჰონორიუსმა იმპერიის დედაქალაქი მილანიდან რავენაში გადაიტანა. 493 წელს რავენას იღებს ოსტგუთების ბელადი თეოდორიხ დიდი და აქცევს მისი სამეფოს დედაქალაქად. იტალიაში ოსტგუთების ბატონობას ბოლო მოუღო ბიზანტიის იმპერატორმა იუსტინიანე I-მა და მთელი იტალია ბიზანტიას დაუმორჩილა. შემდგომში იმპერატორ მავრიკიოსის მმართველობისას ბიზანტიის იმპერიის შემადგენლობაში ჩამოყალიბდა ნახევრადდამოუკიდებელი რავენის საეგზარქოსო. ამ სტასუსით მან იარსება 751 წლამდე. როდესაც ბიზანტიის სამფლობელოებს იტალიაში დაეპატრონნენ ლანგობარდები. რავენაში ადრექრისტიანული ხანის რვა არქიტექტურული ძეგლია, რომელიც იუნესკოს მიერ შეტანილია მსოფლიო მემკვიდრეობის ძეგლების სიაში. ესენია: გალა პლაციდიას მავზოლეუმი მართლმადიდებლური ბაპტისტერიუმი არიანული ბაპტისტერიუმი სანტ-აპოლინარე-ნუოვოს ეკლესია სანტ-აპოლინარე-ინ-კლასეს ეკლესია სან-ვიტალეს ეკლესია თეოდორიხის მავზოლეუმი რავენის საარქიეპისკოპოსო კაპელა ქართული საბჭოთა ენციკლოპედია, ტ. 8, თბ., 1984. — გვ. 289. რავენას ოფიციალური საიტი ტურიზმო რავენა დაარქივებული 2010-11-20 საიტზე Wayback Machine. ტურისტის მეგზური
Peacebone

Peacebone — პირველი სინგლი Animal Collective-ის 2007 წლის ალბომიდან Strawberry Jam, გამოსული 2007 წლის 13 აგვისტოს Domino Records-ზე. ის გამოვიდა სამ სხვადასხვა ფორმატში სხვადასხვა შემცველობით. არსებობს სინგლის სამი განსხვავებული ვერსია. 10 ვინილის B-მხარეზე ჩაწერილია Safer, რომელიც ხშირად სრულდებოდა Strawberry Jam-ის კონცერტების დროს 2005-2006 წლებში. 12 ვინილზე შესულია Peacebone-ის ორი რემიქსი, ერთი Black Dice-ის ხოლო მეორე Pantha du Prince-ის. CD შეიცავს სიმღერებს ორივე ვინილიდან და ლეიბლი მას EP-ად მიიჩნევს. სიმღერაში მეორდება სიტყვა bonefish. ეს სემპლი აღებულია ორნიტოლოგიის ლაბორატორიის ონლაინ მედია არქივიდან. სიმღერის დანარჩენ ლირიკაზე Avey Tare-მა BBC-სთან ინტერვიუში თქვა: მე ერთმანეთში ვურევ ვიზუალურ გამოსახულებებს სხვადასხვა ადგილებიდან. [...] მაგრამ ეს ყოველთვის მიდის ქორომდე, რომელიც წარსულით შეპყრობაზეა, რაც მე არ მომწონს. მუსიკა უფრო მეტი უნდა იყოს ვიდრე რაღაც, რაზეც იცეკვებ - ის უფრო მეტად ინტერაქტიული უნდა იყოს. ჩვენ ყოველთვის მხოლოდ კარგი სიმღერის დაწერას არ ვცდილობთ, ჩვენ გვინდა ხმის საშუალებით ვეთამაშოთ თქვენს ყურებს ფერებისა და სივრცის მხრივ. ვიდეოში ბევრი მინიშნებაა 1986 წლის ფილმზე უცხოები. ის მოგვითხრობს ქსენომორფის მსგავსი არსებისა და გოგოს სიყვარულის ისტორიას. კლიპი გადაიღო ტიმოთი საკენტიმ.. ↑ Domino USA ↑ Collected Animals ~ View topic - an extremely important question. დაარქივებულია ორიგინალიდან — 2011-07-20. ციტირების თარიღი: 2011-01-08. ↑ ML Audio 111931; Albula vulpes ↑ BBC Collective: Strange Fruit. 16 August 07 ↑ How To: Make the Peacebone Video (The Fader)
Fireworks (Animal Collective-ის სიმღერა)

Fireworks — მეორე სინგლი Animal Collective-ის ალბომიდან Strawberry Jam, გამოსული 2007 წლის 5 ნოემბერს Domino Records-ზე. B-მხარის ჩაწერის ნაცვლად, ფირფიტის უკანა მხარეზე შესრულებულია ოფორტი. სიმღერის ვიდეო გამოვიდა 2007 წლის ივლისში. 2005-2006 წლების ტურის დროს სიმღერა ასევე სრულდებოდა სახელით Allman Vibe. სიმღერამ 35-ე ადგილი დაიკავა Pitchfork Media-ს 2000-იანი წლების 500 საუკეთესო სიმღერის სიაში. 2007-2009 წლებში კონცერტებზე შესრულების დროს სიმღერა ხშირად ათ წუთამდე გრძელდებოდა, Essplode-ს ან Lablakely Dress-ის ელემენტების დამატებით. სიმღერა გამოჩნდა Channel 4-ის სერიალში Skins 2007 წელს და HBO-ს In Treatment-ის მესამე სეზონის ეპიზოდში 2010 წელს. სიმღერის ტექსტი[დაარქივებული] საიტზე MetroLyrics
My Girls

My Girls — პირველი სინგლი Animal Collective-ის ალბომიდან Merriweather Post Pavilion, გამოსული 2009 წლის 23 მარტს Domino Records-ზე მხოლოდ პრომო CD-ს სახით. 2007-2008 წლების ტურების დროს სიმღერა ცნობილი იყო სახელით House. My Girls ეხება Panda Bear-ის მეუღლეს და შვილს. მან აუხსნა ჟურნალ Clash-ს, რომ სიმღერის ტექსტი იყო მისი სურვილის შესახებ, რომ ჰქონოდა საკუთარი სახლი და უსაფრთხო გარემო შეექმნა თავისი ოჯახისთვის და ძვირფასი მისთვის ადამიანებისთვის. My Girls Pitchfork Media-მ დაასახელა 2009 წლის საუკეთესო სიმღერად და შეიყვანა 2000-იანი წლების საუკეთესო სიმღერების სიაში მეცხრე ადგილზე. NME-მ კი 2000 წლის საუკეთესო სიმღერებში მას მეხუთე ადგილი მიანიჭა. Taken by Trees-მა ჩაწერა სიმღერის საკუთარი ვერსია სახელით My Boys, რომელიც შევიდა მის მეორე სტუდიურ ალბომში East of Eden. სიმღერის ვიდეოში ჩანს ჯგუფის სამი წევრი, რომლებიც ასრულებენ სიმღერას სემპლერებსა და სინთეზატორებზე. ანიმაცია შექმნა ჯონ ვერმილიამ, რომლის ილუსტრაციებიც გამოყენებულია Animal Crack Box-ის გაფორმებაში. ჯგუფის წევრებს მხოლოდ პირები უჩანთ, დანარჩენი სხეული სხვადასხვა ფერის აქვთ, ბოლოს მწვანეები ხდებიან და დნებიან. ↑ My Girls Songfacts ↑ My Girls Video
Summertime Clothes

Summertime Clothes — მეორე სინგლი Animal Collective-ის ალბომიდან Merriweather Post Pavilion, გამოსული 2009 წლის 29 ივნისს ბრიტანეთში და 7 ივლისს აშშ-ში. სინგლი გამოიცა Domino-ს ლეიბლზე 12 ვინილისა გადმოსაწერი ვერსიის სახით. მასში შედის სიმღერის სამი რემიქსი, Dâm-Funk-ის, Leon Day-სა და Zomby-ს შესრულებით. თავდაპირველად სიმღერას ერქვა Bearhug. ვიდეო გადაიღო დენი პერეზმა, რომელმაც ასევე იმუშავა Who Could Win a Rabbit-ის ვიდეოზე და ჯგუფის ფილმზე ODDSAC. სიმღერა გამოყენებულია კომპიუტერულ თამაშში Skate 3. ↑ New Animal Collective Single Out Soon ↑ Summertime Clothes Songfacts
Brother Sport

Brother Sport — მესამე სინგლი Animal Collective-ის ალბომიდან Merriweather Post Pavilion, გამოსული 2009 წლის 9 ნოემბერს Domino Records-ზე. სინგლი გამოიცა 10 ვინილისა და გადმოსაწერი ვერსიის სახით. სიმღერა დაწერა Panda Bear-მა, რათა წაექეზებინა თავისი ძმა, ელაპარაკა იმ განსაცდელებზე, რომლებიც მას აწუხებდა. სინგლის B-მხარეზე შესულია Bleed-ის საკონცერტო შესრულება, ჩაწერილი 2009 წლის 27 მაისს. ↑ Animal Collective to Release Brothersport Single ↑ დაარქივებული ასლი. დაარქივებულია ორიგინალიდან — 2011-02-05. ციტირების თარიღი: 2011-01-08. ↑ Animal Collective's Avey Tare Reveals All About New EP, Film, Tour Hiatus